Aeródromu de Llamorgal

L'Aeródromu de Llamorgal  ta allugáu na parroquia de Llugo, conceyu de Llanera, Asturies.

Cuenta con una pista d'aterrizaxe de 1000m (con una desplazada de 70m na testera 28) y una pista-helipuertu con 5 puestos. Ta dedicáu a l'aviación comercial (aerotaxi y de formación) y deportiva. Ye la base dellos helicópteros del serviciu d'Emerxencies 112 Asturies.

 Historia 
Dempués de dellos intentos de construir un aeropuertu nel Principáu, nel añu 1934 se decidió la instalación d'esti en Llanera, si bien la guerra civil que principió 2 años dempués, foi la causa de qu'esi aeródromu nun s'acabara hasta 1942, anque demientres la guerra yá s'usara como aeródromu eventual.
Nel 1942 entamó la so actividá, contando per aquel entoncies con dos pistes cruciaes en tresversal (la pista 10/28 actual y la 01/19) amás del actual hangar.

Nel añu 1952 ficiéronse diverses obres col envís d'adautar l'aeródromu a les operaciones civiles, s’amplio la pista 10/28 y construyóse una plataforma y una cai de xunión (ambes de formigón) cola pista al sur d'esta. (aínda puen vese, formando parte del actual aparcamientu del campu de golf. Los primeros vuelos comerciales fizolos la compañía AVIACO con aviones Bristol 170 (llueu tamién usaríen otros aviones como'l venerable DC-3), siendo los destinos Madrid, Barcelona, Bilbao y Vigo. 

En 1963, debíu a que pol allugamientu del aeródromu de vezu había borrines, decidióse zarralu al tráficu comercial, dexando Asturies ensin vuelos comerciales fasta'l 18 de xunu de 1968 cola inauguración del actual Aeropuertu d'Asturies.

Dende 1963 hasta mediaos de los años 80, tuvo usu militar pol Exércitu del Aire y d'aviación civil, siendo cedíu al Principáu d'Asturies, por nun ser d'interés nacional, pasando a ser competencia del gobiernu autonómicu.

Nos años 90 fízose un cambiu radical nel aeródromu, desaniciando la pista 01/19, ampliando la pista 10/28 al tamañu actual, y construyendo un puestu pa helicópteros na xunión de la pista suprimida cola plataforma. El restu de la superficie ocupada pol aeródromu dedicóse a distintos usos, tanto deportivos como pa instalaciones del serviciu d'Emerxencies 112.

Nel 2006, debíu al incrementu de l'actividá del 112, s’entamó l'ampliación de la zona usada polos helicópteros, pasando les puestos de 1 a 5, y una pista de yerba (04/22) con un puestu nel centru).

Güei l'aeródromu ta dedicáu a l'aviación deportiva y a la formación (llixera y ultrallixera), aerotaxi, Guardia Civil, DGT (en branu) y Bomberos d'Asturies.
 Polémicu futuru 
El gobiernu autonómicu, amosó en munches ocasiones la so intención de desaniciar l'aviación de los terrenos (a esceición del 112, G.C. y emerxencies). A mediaos de los años 90, llegóse a recortar la pista a sólo 500 m, anque finalmente pudo ampliase al tamañu actual. Tamién el trazáu de l'AS-II a unos 250 m. de la testera 28 y la posible instalación d'un circuitu a menos de 200m de la testera 10, asina como la situación de la cai de rodaxe ente la pista y la plataforma, na testera 10, amuesen el desinterés pol aeródromu, inda incumpliendo la normativa OACI. Nel añu 2010 espublizóse l'Estudiu de desarrollu del Área Central del Principáu d'Asturies, nel que se propón el desaniciu del Aeródromu col envís d'aumentar el tamañu de los polígonos industriales de la redolada.La nueva España - Se propone cerrar el aerodromo de la Morgal, 29.03.2010 

 Curiosidaes 
Ye l'aeródromu cola segunda pista d'asfaltu con mayor anchor d'España (35m), por detrás del Aeródromu de Rozas (LERO).

 Resume 
 Ficha del aeródromu de Llamorgal Nome: Aeródromu de Llamorgal  ICAO: LEMR  Tipu: Públicu  Dueñu: Gobiernu del Principáu d'Asturies  Operador: Dengún  Ciudá: Posada de LLanera  Llugar: Llanera  Inauguráu: 1942  Elevación:540 ft (pies)164.66 m  Pistes:   Direición Llonxitú Superficie 10/28 930/1000 m3051 ft Asfaltu 04H/22H  Helipuertu Yerba4 puestos formigón1 puestu Asfaltu Web  

 Referencies 

 Enllaces esternos 
 Semeyes de Llamorgal
  El aeródromo de La Morgal ya es propiedad de la comunidad autónoma.
 Aeródromos de España.
 Aeródromo de La Morgal.
 Carta operacional del Aeródromo de La Morgal.
 Aeroclub de Llanera 

Llamorgal